Hvem er EEO? | EEO
EEO organiserer elevråd på landets erhvervsskoler
VI SAMLER JER
MAGT ER IKKE NOGET MAN FÅR, DET ER NOGET MAN TA’R!
Ligesom elevrådene repræsenterer sine kammerater på skolen, og sikrer at eleverne taler med én samlet stemme over for fx skolens ledelse, så er EEO en sammenslutning af elever og elevråd fra hele landet.
Men for at vi skal være en fælles slagkraftig organisation, er det også nødvendigt, at alle skoler er medlemmer.
Det er op til jer som elevråd at melde skolen ind. Kun på den måde er vi for alvor ALLE erhvervsskoleelevernes organisation. Det gør I ved at kontakte os på kontakt@eeo.dk
EEO KÆMPER FOR EN BEDRE UDDANNELSE
På landsplan sætter vi på den måde fokus på f.eks manglen på praktikpladser, lærerfri timer og andre problemer, der skyldes erhvervsskolernes stramme økonomi. En økonomisk situation fastlagt af politikere, som tror man kan skabe bedre uddannelse gennem nedskæringer.
EEO er elevernes vagthund, og protesterer, når der er udsigt til besparelser. Og det virker.
Vi har fået indført klassekvotienter på HTX, fået ændret i reglerne om elevråd på skolerne så eleverne kan få mere indflydelse på deres uddannelse. For tiden er der fuld knald på debatten om fremtidens erhvervsuddannelser, bedre vejledning for unge om uddannelse og besparelser på SU’en. Selvom der er masser at tage fat på, ved vi i EEO, at vi kan skabe resultater på de skoler, vi selv går på og på uddannelsessystemet som helhed.
Og god uddannelse giver nu en gang de bedste fagfolk.